ማንኛውም ዕድሜው የሚፈቅድለትና በህግ አግባብ የመምረጥ እና መመረጥ መብቱ ያልተገፈፈ ሰው የሚሰጠው ድምፅ ብዙ ጠቀሜታ ያለው ሲሆን ከዚህም ውስጥ ጥሩ ፖሊሲና አሰራር ዘርግቶ ለአገር ጥቅም ቅድሚያ የሚሰጥ፣ በውጭም ሆነ በአገር ውስጥ ፖሊሲ የአገሩን ህዝብ ጥቅም የሚጠብቅ፣ የማይሰጥ ሁል ጊዜ ለህዝቡ የሚያስብ እንዲሁም ሙስናን አጥብቆ የሚያወግዝ መንግሥትን ለመመስረት ምርጫ ጠቀሜታ አለው ፡፡ ይህንንም በመገንዘብ ለኔ ይበጀኛል፣ ለአገሬ ጥቅም ይሰራልኛል እና የአገሬን ልማት ያፋጥናል የሚሉትን ፓርቲ ወይም ግለሰብ መምረጥ ከላይ የዘረዘርናቸውን ጥቅሞችን የሚያስገኝ ሲሆን በተቃራኒው ደግሞ በምርጫ አለመሳተፍ /አለመምረጥ / ማለት ባልመረጡት አካል መተዳደር ማለት ነው፡፡ በተጨማሪም ምርጫ ህዝቡ የፈለገውን መንግሥት የማቋቋምና የማይፈልገውን ደግሞ ለማውረድ ይጠቅመዋል
